Interleukin 8

**Interleukin 8** (**IL-8**) je citokin koga proizvode makrofage i ćelije drugih tipova kao što su epitelijalne ćelije. NJega isto tako sintetizuju endotelijalne ćelije, koje skladište IL-8 u njihovim skladišnim mehurima, Weibel-Palade tela. Kod ljudi, interleukin 8 je protein kodiran *IL8* genom. On se izlučuje kroz lanac biohemijskih reakcija. IL-8 je važan posrednik imunih reakcija u odgovoru urođenog imunskog sistema.

Postoji više receptora na površini membrana koji mogu da vežu IL-8. Najčešće studirani tipovi su G protein spregnuti serpentin receptori CXCR1 i CXCR2. Izražavanje i IL-8 afinitet je različit za ova dva receptora (CXCR1 > CXCR2). Toll-slični receptori su receptori urođenog imunskog sistema. Ti receptori prepoznaju antigen obrasce (poput LPS kod gram negativnih bakterija).

## Funkcija

Protein kodiran ovim genom je član CXC hemokin familije. Ovaj hemokin je jedan od glavnih posrednika inflamatornog procesa. Ovaj hemokin se izlučuje iz nekoliko ćelijskih tipova. On funkcioniše kao hemoatraktant, i one takođe potentan angiogenetski faktor. IL-8 ima oblika: monomer i homodimer. Za oba oblika je nađeno da su potentni CXCR1 i CXCR2 pobuđivači. Dokazano je da je homodimer potentniji, međutim, Leu25 metilacija može da blokira aktivnost dimera. Za IL-8 se veruje da igra ulogu u patogenezi bronhiolitisa, rasprostranjenog oboljenja respiratornog trakta uzrokovanog viralnom infekcijom. Ovaj gen i drugih deset članova CXC hemokin genske familije formiraju hemokinski genski klaster na hromozomu 4.

IL-8 primarna funkcija je indukcija hemotakse u njegovim ciljnim ćelijama (npr. neutrofilnim granulocitima). On učestvuje u neutrofilskoj seriji ćelijsko-fizioloških odgovora neophodnih za migraciju i u njihovoj ciljnoj funkciji, fagocitozi. On takođe ima udela u povećanju intracelularnog Ca<sup>2+</sup>, eksocitozi (npr. oslobađanju histamina), respiratornom širenju. IL-8 može biti izlučen iz bilo koje ćelija sa Toll-sličnim receptorima u okviru urođenog imunog odgovora. Primarna funkcija IL-8 citokina je da regrutuje neutrofile da fagocitoziraju antigen koji je pobudio antigenski obrazac toll-sličnog receptora.

## Ciljne ćelija

Dok su neutrofilni granulociti primarna meta za IL-8, postoji relativno širok krug ćelija (endotelne ćelije, makrofage, mast ćelije, keratinociti) koje reaguju na ovaj hemokin. IL-8 hemoatraktantska aktivnost u sličnim koncentracijama kao kod kičmenjaka je pokazana i kod *[[Tetrahymena|Tetrahymena pyriformis]]*, što ukazuje na filogenetički visoko konzerviranu strukturu i funkciju ovoj hemokina.

## Klinički značaj

Interleukin-8 je često asociran sa inflamacijom. Na primer, bilo je objavljeno da proinflamatorni medijator gingivitisa i psorijaze.. Činjenica da je interleukin 8 sekrecija povećana sa oksidant stresom, i obrnuto, interleukin 8 uzrokujući regrutovanje inflamatornih ćelija inducira dalje povećanje oksidantskog stresa, čini ovaj citokin ključnim parametrom u lokalizovanoj inflamaciji.

Ako trudnica ima visok nivo interleukina 8, ona ima povišen rizik induciranja shizofrenije u potomstvu. Za visoke nivoe interleukina 8 je pokazano da umanjuju šanse za uspeh tretmana sa antipsihotičkim medikacijama za shizofreniju.

## Nomenklatura

IL-8 je preimenovan u CXCL8 od strane Subkomiteta za hemokinsku nomenklaturu koje je deo Internacionalne unije imunoloških udruženja, mada njegovo odobreni HUGO simbol gena ostaje *IL8*.

## Povezano
* Interleukin 8 receptor, alfa
* Interleukin 8 receptor, beta

## Reference

## Literatura

## Vanjske veze
*